open-index/open-wikipedia-markdown huggingface dataset:
Aki Raiskio

**Aki Lauri Raiskio** (s. 27. heinäkuuta 1962 Tampere) on suomalainen näyttelijä. Hän on näytellyt pitkään Lahden kaupunginteatterissa.

## Elämä ja ura
Aki Raiskio syntyi näyttelijä Vesa Raiskion ja opettaja Leena Heinivahon perheeseen. Hän valmistui teatteritaiteiden kandidaatiksi 1985 ja maisteriksi 1996. Hänet kiinnitettiin näyttelijäksi Kuopion kaupunginteatteriin 1985–1991, josta hän jatkoi Teatteri Pieneen Suomeen 1991–1998, minkä jälkeen hän toimi vapaana taiteilijana. Hän näytteli lyhyen jakson Vaasan kaupunginteatterissa ja Lappeenrannan kaupunginteatterissa. Lahden kaupunginteatterissa hän aloitti 2008.

Raiskion rooleja ovat olleet muiden muassa Demetrius (*[[Kesäyön unelma]]*), Bassanio (*[[Venetsian kauppias]]*), Albert (*[[Nuoren Wertherin kärsimykset]]*), Romeo (*[[Romeo ja Julia]]*), Jylhäkorpi (*Varasto*), opettaja Vainio (*[[Niskavuoren naiset]]*), Jussi Koskela (*Täällä Pohjantähden alla*), Doyle Lonnegan (*Puhallus*) ja Juhani Niskavuori (*[[Niskavuoren Heta (näytelmä)|Niskavuoren Heta]]*).

Raiskio näytteli Mats Sutelan roolin Åke Lindmanin historiallisessa elokuvassa *[[Lapin kullan kimallus]]* (1999) ja pastori Luukan roolin Lauri Törhösen sotaelokuvassa *[[Hylätyt talot, autiot pihat]]* (2000).

## Lähteet
*
*

### Viitteet
Eveliina Lassila

**Eveliina Lassila** (s. 24. helmikuuta 1972) on uransa päättänyt pesäpalloilija. Lassila edusti urallaan Lapuan Virkiää, Ylihärmän Junkkareita, Ylihärmän Pesis-Junkkareita, Vimpelin Vetoa ja Jyväskylän Kiriä. Hän voitti SM-kultaa kausina 1992 ja 1993, sekä SM-hopeaa kaudella 1991. Lassila pelasi kolme Itä–Länsi-ottelua uransa aikana, vuosina 1993, 1994 ja 1998.

## Saavutukset
* 2 SM-kultaa: 1992, 1993
* 1 SM-hopea: 1991
* 3 Itä–Länsi-ottelua: 1993, 1994, 1998
* 1 B-tyttöjen Itä–Länsi-ottelu: 1988

## Lähteet
Niina Harjula

**Niina Harjula** (s. 11. toukokuuta 1977) on uransa päättänyt pesäpalloilija. Harjula edusti urallaan Lapuan Virkiää, Vähänkyrön Viestiä ja Vimpelin Vetoa. Hän voitti SM-kultaa kaudella 1993. Harjula pelasi yhdessä Itä–Länsi-ottelussa uransa aikana vuonna 1998.

## Saavutukset
* 1 SM-kulta: 1993
* 1 Itä–Länsi-ottelu: 1998
* 2 B-tyttöjen Itä–Länsi-ottelua: 1993, 1994

## Lähteet
Matilda (Boulogne)

**Matilda** (s. 1103–1105, k. 3. toukokuuta 1152) oli nykyisessä Pohjois-Ranskassa sijainneen Boullonaisin eli Boulognen kreivitär, josta tuli Tapanin puolisona Englannin kuningatar. 

Vuonna 1125 kuningas Henrik I järjesti Tapanin ja Matildan avioliiton. Pian avioliiton jälkeen Matildan isä, entinen ristiretkeläinen Eustace, luopui kruunusta vävynsä hyväksi. Eustace vetäytyi Cluniacin luostariin Romillyyn jossa hän kuoli pian myöhemmin noin 75-vuotiaana. Boulognen ja Mortainin kreivinä Tapani oli nyt merkittävä mies, ja hänellä oli huomattavia resursseja Englannin kanaalin molemmin puolin; hän oli Suffolkin, Essexin ja Luoteis-Englannin suurin maanomistaja. Matilda näyttää olleen vastuussa kreivikunnan päivittäisestä hallinnosta, mutta Tapani mainitaan usein hänen rinnallaan. 

1130-luvun alussa Boulognen Matilda oli todennäköisesti lähes jatkuvasti raskaana. Pariskunnan ensimmäinen lapsi, poika nimeltä Eustace, syntyi viimeistään vuonna 1131, ja ainakin kaksi muuta lasta, Baldwin ja Matilda, syntyivät ennen kuin Tapanista tuli kuningas vuonna 1135. Sen jälkeen syntyi ainakin kaksi lasta, William ja Mary (tai Marie).

Boulognen Matilda oli miehensä vankkumaton tukija. Hän oli luultavasti Tapania kyvykkäämpi ja otti usein aloitteen diplomaattisissa neuvotteluissa. Toiosin kuin keisarinna Matilda, hän toimi aina vain miehensä nimissä. Vielä myöhemminkin, kun hän komensi Tapanin joukkoja tämän ollessa vankina vuonna 1141, hän väitti toimivansa vain miehensä ja poikiensa puolesta.

Vuoteen 1152 mennessä Matildan terveys heikkeni. Hän muutti hovinsa kanssa Kentiin valvomaan Favershamin luostarin valmistumista. Hän kuoli 3. toukokuuta 1152 Hedinghamin linnassa Essexissä kuumetautiin noin 50-vuotiaana. Tapanin kerrotaan olleen lohduttoman oloinen, ja kronikoitsijat kuvailivat hänen "itkeneen hillittömästi" Matildan hautajaisissa. Hänet haudattiin Favershamin luostariin.

## Lähteet
Emilia Helminen

**Emilia Helminen** (s. 5. joulukuuta 1997 Ascot, Iso-Britannia) on suomalainen pesäpalloilija. Helminen on Vihdin Pallon kasvatti. Helminen edustaa Superpesiksessä pelaavaa Pöytyän Urheilijoita.

## Lähteet
Mackenzie Dern

**Mackenzie Lynne Dern** (s. 24. maaliskuuta 1993) on brasilialais-yhdysvaltalainen vapaaottelija, joka ottelee UFC:ssä. Dernin painoluokka on korsisarja ja hän on painoluokan hallitseva mestari. Dern on UFC:n pound-for-pound -listalla sijalla 5. Dern on muun muassa brasilialaisen jujutsun ja lukkopainin maailmanmestari.

## Lähteet
*https://www.espn.com/mma/fighter/_/id/4021217/mackenzie-dern

*https://www.tapology.com/fightcenter/fighters/134267

### Viitteet
Joaquin Buckley

**Joaquin Yuconri Buckley** (s. 27. huhtikuuta 1994) on yhdysvaltalainen vapaaottelija, joka ottelee UFC:ssä. Buckleyn painoluokka on välisarja ja hän on painoluokan rankingissa sijalla 9.

## Ammattilaisottelut

## Lähteet

*https://www.espn.com/mma/fighter/_/id/4024714/joaquin-buckley

### Viitteet
Sameera Moussa

**Sameera Moussa** (; 3. maaliskuuta 1917 – 5. elokuuta 1952) oli egyptiläinen ydinfyysikko. Hän opiskeli Kairon yliopistossa, jossa hän suoritti tohtorin tutkinnon ydinfysiikassa, ja sai siellä opetusviran ensimmäisenä naisena. Yksi hänen tavoitteistaan oli tuoda ydinteknologian lääketieteellinen käyttö kaikkien ihmisten ulottuville. Hänen sanotaan sanoneen: ”Teen sädehoidosta yhtä saatavaa ja halpaa kuin aspiriini.” Moussa edisti ydinteknologian rauhanomaista käyttöä ja organisoi Atomic Energy for Peace -konferenssin. Hän oli Yhdysvalloissa Fulbright-stipendillä. Vaikka hänelle tarjottiin mahdollisuutta jäädä työskentelemään Yhdysvalloissa, Moussa päätti palata Egyptiin. Hän kuitenkin kuoli Kaliforniassa 5. elokuuta 1952 auto-onnettomuudessa.

## Lähteet
Copycat (kappale)

**Copycat** on belgialaisen laulajan Patrick Ouchènen kappale, jolla hän edusti Belgiaa vuonna 2009 Eurovision laulukilpailussa Moskovassa. Vallonian yleisradioyhtiö RTBF valitsi edustajan ja edustuskappaleen sisäisesti. ”Copycat” esiteltiin lehdistötilaisuudessa 10. maaliskuuta 2009.

## Eurovision laulukilpailussa
Belgia arvottiin 30. tammikuuta 2009 järjestetyssä arvonnassa vuoden 2009 Eurovision laulukilpailun ensimmäiseen semifinaaliin. Myöhemmin esiintymisjärjestyksen arvonnassa maaliskuussa Belgian edustuskappale ”Copycat” sai numeron kolme. Kappaletta edelsi 12. toukokuuta 2009 järjestetyssä semifinaalissa Tšekin edustaja Gipsy.cz kappaleella ”Aven Romale” ja seurasi Valko-Venäjän edustaja Pjotr Jelfimov kappaleella ”Eyes That Never Lie”.

Patrick Ouchène esiintyi kilpailussa nimen Copycat alla. Kokoonpanossa ja lavalla olivat mukana Ouchènen lisäksi Lenn Dauphin, Miam Monster Miam, Desta Hailé ja Marie-Ange Teuwen.

Ensimmäisen semifinaalin tulosten julkistuksessa Belgiaa ei mainittu kymmenen finaaliin selvinneen joukossa, joten ”Copycat” karsiutui 16. toukokuuta 2009 järjestetystä laulukilpailun finaalista. Myöhemmin paljastetuista semifinaalin tuloksista selvisi Belgian saaneen yhden ainoan pisteen Armenialta. Tämän pisteen avulla kappale päätyi toiseksi viimeiselle sijalle 17, ohittaen pisteittä jääneen Tšekin. Tämä oli Belgialle myös viides perättäinen karsiutuminen finaalista.

## Listasijoitukset
”Copycat” ylsi Belgiassa Vallonian Ultratip -listalle, joka on verrattavissa Bubbling Under -listaan. 

## Lähteet
Luettelo Mailattarissa pelanneista pesäpalloilijoista

__NOTOC__
Mailattarien edustusjoukkueessa pelanneet pesäpalloilijat ovat edustaneet vaasalaista seuraa sen eri sarjatasoilla seuran perustamisesta lähtien. Seuran historian tilastokärkiin kuuluvat muun muassa Petra Äkkinen, jolla on hallussaan useita seuraennätyksiä, kuten eniten pelattuja otteluita, tuotuja juoksuja ja kärkilyöntejä. Iisa Rintamäki on puolestaan ainoa pelaaja, joka on kuulunut joukkueen kokoonpanoon seuran jokaisella pelikaudella.

Seuraava taulukko sisältää tiedot pelaajien edustuskausista, ottelumääristä sekä tehdyistä pisteistä (lyödyt, tuodut ja kärkilyönnit).

## Luettelo

## Lähteet

*
*
*
*
*
*
*
*
*
*
*

### Viitteet
Hibernal (rypäle)

**Hibernal** on hybridivalkoviinirypäle, joka on Seibel ja Riesling -rypäleiden risteytys. Se tunnetaan hyvästä kylmänsietokyvystään. Heinrich Birk kehitti Hibernal-lajikkeen vuonna 1944 Saksassa, mutta lajiketta viljellään pääasiassa Moldovassa ja Tšekissä.

## Lähteet
Sähkösaostus

**Sähkösaostus** () on sähkökemiallinen reaktio, jossa elektrolyyttiin liuenneita materiaaleja, tyypillisesti metalleja, kasvatetaan kerroksina sähköä johtavan elektrodin pintaan sähkövirran avulla. Hopeointi on esimerkki sähkösaostusprosessista, jossa liuennutta hopeasuolaa, kuten hopeakloridia, saostetaan hopeoitavan kappaleen päälle kiiltäväksi hopeakerrokseksi.

## Lähteet
Jay Kelly

**Jay Kelly** on vuonna 2025 ensi-iltansa saanut draamakomediaelokuva, jonka on ohjannut Noah Baumbach ja käsikirjoittaneet Baumbach ja Emily Mortimer. Elokuvan näyttelijäkaartiin kuuluvat George Clooney, Adam Sandler, Laura Dern ja Billy Crudup. Tarina seuraa kuuluisaa näyttelijää (Clooney), joka matkustaa tiiminsä ja managerinsa (Sandler) kanssa ympäri Eurooppaa ja pohtii samalla elämänvalintojaan, ihmissuhteitaan ja perintöään.

Elokuvan maailmanensi-ilta oli Venetsian elokuvajuhlien pääkilpasarjassa 28. elokuuta 2025. Tämän jälkeen se julkaistiin valikoiduissa elokuvateattereissa 14. marraaskuuta 2025, ja maailmanlaajuinen julkaisu Netflixissä seurasi 5. joulukuuta 2025. Elokuva sai kriitikoilta positiivisia arvosteluja, ja erityisesti Clooneyn ja Sandlerin roolisuoritukset keräsivät kiitosta. Molemmat näyttelijät saivat suorituksistaan näyttelijäehdokkuudet Golden Globe -gaalassa. 

## Juoni
Elokuva alkaa, kun kuuluisa näyttelijä Jay Kelly yrittää epätoivoisesti saada yhteyden tyttäreensä Daisyyn ennen tämän ulkomaanmatkaa. Samalla Jayn elämä järkkyy, kun hänen uransa luoneen ohjaajan Peter Schneiderin kuolema ja vanhan näyttelijäystävän Timin kanssa syntynyt väkivaltainen yhteenotto pakottavat hänet pysähtymään ja tarkastelemaan omia valintojaan.

Päätöksensä vastaisesti Jay hylkää meneillään olevan elokuvaprojektinsa ja lähtee Eurooppaan seuratakseen tytärtään. Managerinsa Ronin varoituksista huolimatta hän käyttää elämäntyöpalkinnon jakotilaisuutta verukkeena matkalleen, tarkoituksenaan korjata välinsä perheensä kanssa ja hakea hyväksyntää, jota hän ei ole urallaan löytänyt.

Junamatkalla Jayn tiimi alkaa rakoilla, kun manageri Ron ja tiedottaja Liz väsyvät Jayn loputtomiin kriiseihin ja henkilökohtaisiin vaatimuksiin. Samaan aikaan Jay käy läpi menneisyyttään muistellen erityisesti jännitteistä suhdetta vanhempaan tyttäreensä Jessicaan, jonka hän aikoinaan petti oman uraputkensa ja impulsiivisuutensa vuoksi.

Jayn matka saa yllättävän käänteen, kun hän estää varkauden ja nousee viraalisankariksi. Tämä julkisuus tuo hänelle kaivattua huomiota Toscanassa, mutta samalla hän joutuu kohtaamaan omat rajoitteensa: tyttäret eivät ole halukkaita antamaan hänelle välitöntä anteeksiantoa, ja hänen isänsä lähtee matkalta pettyneenä Jayn itsekeskeisyyteen.

Juhlien ja palkintotilaisuuden lähestyessä Jayn ja pitkäaikaisen manageri Ronin suhde murtuu lopullisesti. Ron toteaa, ettei voi enää kantaa vastuuta Jayn elämästä, mikä jättää Jayn yksin pohtimaan menettämiään suhteita ja ammatillisen menestyksen hintaa, jota hän on maksanut perheensä kustannuksella.

Lopulta Jay onnistuu vakuuttamaan Ronin osallistumaan palkintotilaisuuteen ystävänä, ei vain työsuhteessa. Tilaisuudessa he katsovat koostetta Jayn urasta, joka huipentuu kuviin hänen tyttäristään. Tämä hetki kirkastaa Jaylle, että vaikka hän on saavuttanut kaiken ammatillisen arvostuksen, hän on epäonnistunut tärkeimmissä rooleissaan isänä ja kumppanina. Lopussa Jay katsoo kameraan ja kysyy, voisiko hän saada ”uuden oton”.

## Rooleissa

## Lähteet
Maung Aye

**Maung Aye** (; s. 1937) on myanmarilainen kenraali ja poliitikko. Hän oli vuosina 1993–2011 maan sotilasjuntan SPDC:n kakkoshenkilö. Maung Aye vastusti jyrkästi Aung San Suu Kyin päästämistä politiikkaan ja oli pitkään valtataistelussa juntan hierarkian kolmantena olleen Khin Nyuntin kanssa, joka tuomittiin vuonna 2005 pitkään vankeusrangaistukseen.
## Lähteet

## Aiheesta muualla
Khin Nyunt

**Khin Nyunt** (; s. 1939) on myanmarilainen kenraali ja poliitikko, koulutukseltaan psykologi. Hän oli maan tiedustelupalvelun johtaja vuosina 1983–2003 ja kuului sotilasjuntan johtokolmikkoon 1989–2004. Monet pitivät Khin Nyuntia laajojen verkostojensa ansiosta diktatuurin kaikkein voimakkaimpana henkilönä. Hän kävi ajoittain vuoropuhelua vangitun oppositiojohtajan Aung San Suu Kyin kanssa ja toimi elokuusta 2003 lokakuuhun 2004 Myanmarin pääministerinä. Hänet erotettiin virasta juntan sisäisen valtataistelun seurauksena ja asetettiin kotiarestiin. Vuonna 2005 Khin Nyunt tuomittiin korruptiosta ja vallan väärinkäytöstä 44 vuoden vankeuteen, jonka hän kuitenkin sai luvan suorittaa kotiarestissa. Jotkut hänen läheisimmistä apulaisistaan saivat jopa yli sadan vuoden tuomioita.
## Lähteet

## Aiheesta muualla
Itä-Götanmaan museo

**Itä-Götanmaan museo** () on Linköpingissä sijaitseva taidetta ja Itä-Götanmaan läänin historiaa esittelevä museo, joka on perustettu vuonna 1886. Siihen kuuluu Linköpingissä sijaitseva museon päärakennus ja muutamia muita kohteita, kuten Löfstadin linna.

Funktionalismia edustava päärakennus valmistui vuonna 1938. Sen suunnittelivat Nils Ahrbom, Helge Zimdal ja Sven Hesselgren. Sisustuksesta vastasi Carl-Axel Acking. Museon avajaisissa kesäkuussa 1939 oli läsnä kruununprinssi Kustaa Aadolf.

## Kuvia

Basutställningen ＂Vägen hit＂ på Länsmuseet 2023 (1 av 9).jpg|Näyttelyesineitä
Basutställningen ＂Vägen hit＂ på Länsmuseet 2023 (2 av 9).jpg|Näyttelyesineitä
Basutställningen ＂Vägen hit＂ på Länsmuseet 2023 (7 av 9).jpg|Näyttelyesineitä
Löfstads slott, den 10 december 2008, bild 16.JPG|Löfstadin linna


## Lähteet

## Aiheesta muualla
Löfstadin linna

**Löfstadin linna** () on linna Norrköpingin kunnassa Ruotsissa. Vanhimmat tiedot siitä ovat 1400-luvulta. Nykyisen päärakennuksen rakennutti Axel Lillie 1600-luvun puolivälissä. Mansardikatto on vuodelta 1750. Sophie Piper perusti linnan maille 1800-luvun alussa englantilaisen puutarhan. Vuonna 1926 linna siirtyi testamentilla Piperin suvulta Ruotsin ritarihuoneelle ja sen kokoelmat Itä-Götanmaan museolle. Vuodesta 1983 linna on ollut avoin yleisölle.
## Lähteet

## Aiheesta muualla
La voix

**La voix** on ruotsalaisen oopperalaulajan Malena Ernmanin kappale, jolla hän voitti vuoden 2009 Melodifestivalen -kilpailun ja näin ollen kappale edusti Ruotsia vuoden 2009 Eurovision laulukilpailussa Moskovassa. Kappale julkaistiin 2. maaliskuuta 2009. ”La voixin” on säveltänyt ja sanoittanut Fredrik Kempe, lisäksi sanoittamisessa on ollut mukana Ernman itse. Eurovision laulukilpailussa kappale sijoittui 21. sijalle.

## Eurovision laulukilpailussa
Ennen vuoden 2009 Eurovision laulukilpailua alkua Ruotsi sijoitettiin kilpailun 12. toukokuuta järjestettyyn ensimmäiseen semifinaaliin tammikuisen arvonnan perusteella. Myöhemmässä esiintymisjärjestyksen arvonnassa Ruotsin edustuskappale ”La voix” sai esiintymispaikakseen numeron viisi. Kappaletta edelsi Valko-Venäjän edustaja Pjotr Jelfimov kappaleella ”Eyes That Never Lie” ja seurasi Armenian edustusduo Inga & Anush laululla ”Jan Jan”. Ernmanin taustalaulajina lavalla olivat Anna-Maria Hallgarn, Jessica Marberger, Tine Matulessy, Malin Nilsson ja Dea Norberg.

Semifinaalin tulosjulkistuksessa Ruotsi paljastettiin jatkoon pääsevistä maista toisen ja näin ollen ”La voix” selvisi 16. toukokuuta 2009 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan neljänneksi 105 pisteellä.

Finaalissa ”La voix” esitettiin neljäntenä, jossa sitä edelsi Ranskan Patricia Kaas kappaleella ”Et s'il fallait le faire” ja seurasi Kroatian edustajat Igor Cukrov ja Andrea laulullaan ”Lijepa Tena”. Lopputuloksissa ”La voix” sijoittui 21. sijalle saatuaan 33 pistettä..

Vuoden 2009 Euroviisujen semifinaaleissa oli käytössä yleisöäänestys ja finaalissa pisteet muodostettiin raatien ja puhelinäänien yhdistelmällä. ”La voix” keräsi pisteitä kaikkiaan seuraavasti:

## Listasijoitukset

## Lähteet
Sven Gillsäter

**Sven Gillsäter** (28. helmikuuta 1921 Njutånger – 11. lokakuuta 2001) oli ruotsalainen valokuvaaja ja elokuvaohjaaja. Hän tuli tunnetuksi kaukaisten maiden luontokuvaajana. Työllään hän keräsi huomiota uhanalaisille lajeille ja luonnonsuojelulle. Hän julkaisi myös useita luontoaiheisia tietokirjoja.
## Lähteet

## Aiheesta muualla
Ante Starčević

**Ante Starčević** (23. toukokuuta 1823 Gospić – 28. helmikuuta 1896 Zagreb) oli kroatialainen poliitikko ja kirjailija. Hän perusti nationalistisen Oikeuspuolueen, joka ajoi Kroatian itsenäistymistä ja vastusti ajatusta eteläslaavien yhteisestä valtiosta. Kroatiassa Starčevićiä pidetään maanisänä.

Starčević opiskeli teologiaa Senjin seminaarissa ja väitteli tohtoriksi Budapestin yliopistosta vuonna 1846. Hän ei kuitenkaan onnistunut saamaan professorin paikkaa Zagrebin yliopistossa, joten hän työskenteli zagrebilaisessa asianajotoimistossa vuoteen 1861. Tuona vuonna hänet valittiin Kroatian maapäiville, missä hän ajoi Kroatian itsenäistymistä ja Suur-Kroatian luomista. Vuonna 1863 Starčević tuomittiin lyhyesti vankilaan, mutta hänet valittiin uudelleen maapäiville kaksi vuotta myöhemmin. Hän piti Bosnian muslimeja osana suurta Kroatian kansaa ja vastusti pappien osallistumista politiikkaan, koska katsoi uskonnon ja politiikan sekoittamisen vaarantavan kansallisen yhtenäisyyden. Rakovican kapinan jälkeen vuonna 1871 Oikeuspuolue kiellettiin ja Starčević vangittin. Vuonna 1878 hänet valittiin jälleen kansanedustajaksi, ja tällä kertaa hän jatkoi toimessa kuolemaansa saakka. Kansan lahjoituksilla hänelle rakennettiin Zagrebiin talo, joka valmistui vuonna 1895.

## Kuvia

Sprovod dra. Ante Starčevića (prizor na Jelačićevom trgu) 1896.png|Starčevićin hautajaiskulkue vuonna 1896.
Starčevićev grob.JPG|Starčevićin hautamonumentti.
Ante Starcevic-Zagreb.JPG|Starčevićia esittävä patsas Zagrebissa.
Order of Ante Starčević.jpg|Starčević on saanut Kroatiassa oman nimikkoritarikunnan.


## Lähteet

## Aiheesta muualla
Milena Dravić

**Milena Dravić** (; 5. lokakuuta 1940 – 14. lokakuuta 2018) oli jugoslavialainen ja serbialainen näyttelijä.
Hän esiintyi yli 150 elokuvassa ja televisiosarjassa yli kuusikymmentä vuotta kestäneen uransa aikana.

Dravić nousi yhdeksi maansa johtavista filmitähdistä 1960-luvulla Jugoslavian ”uuden elokuvan” liikkeen myötä. Dravić esiintyi Zvonimir Berkovićin näytelmässä *Rondo* (1966) ja Dušan Makavajevin vaikuttavassa debyyttielokuvassa *Ihminen ei ole lintu* (1966). Länsimaissa parhaiten seksuaalisesti vapautuneen naisen roolista Makavajevin elokuvassa *W.R. - Organismin mysteerit* (1971). Kansainvälinen ura huipentui vuoden 1980 Cannesin elokuvajuhlilla parhaan naissivuosan palkintoon roolistaan Goran Paskaljevićin elokuvassa *Poseban tretman*.

## Lähteet

## Aiheesta muualla
Aino Suni (juoksija)

**Aino Ester Suni** (s. 21. elokuuta 2000 Hausjärvi) on suomalainen kestävyysjuoksija. Hän edustaa Turun Urheiluliittoa ja häntä valmentaa Janica Rauma. Aiemmin valmentajana toimi Kristoffer Olin. Hänen ensimmäiset tuloksensa Tilastopajan tietokannasta löytyvät vuodelta 2023.

Suni voitti Suomen-mestaruuden 5&nbsp;000&nbsp;metrin juoksussa Espoossa 2025 ajalla 16.46,58. Hän sai samalla matkalla SM-pronssia 2024. Sisäratojen SM-kilpailuissa hän saavutti 3&nbsp;000&nbsp;metrillä pronssia 2025. Maastojuoksun SM-kilpailuissa hän voitti 2024 kultaa sekä 4 kilometrin henkilökohtaisessa kilpailussa että joukkuekilpailussa. Vuonna 2025 hän sai hopeaa 4 kilometrillä ja joukkuekilpailussa.

Suni edusti Suomea maajoukkuetasolla ensimmäisen kerran Suomi–Ruotsi-maaottelussa 2024, jolloin hän oli 5&nbsp;000&nbsp;metrillä neljäs. Vuoden 2025 maaottelussa hän sijoittui samalla matkalla kolmanneksi ennätyksellään 15.57,02.

## Henkilökohtaiset ennätykset
Lähteet: Tilastopaja, World Athletics
### Ulkoradat

### Sisäradat

## Lähteet
Se se on rokkii... ja sinfoniaa

**Se se on rokkii... ja sinfoniaa** on Mikko Alatalon studioalbumi, joka julkaistiin 6. maaliskuuta 2026. Albumia tehtiin kaksi vuotta Oulu Sinfonian ja Kuopion kaupunginorkesterin sekä kanssa.

## Kappaleet
# 
# 
# 
# 
# 
# 
# 
# 
# 
#. 
# 
# 
#.
# 

## Lähteet
Golshifteh Farahani

**Rahavard Farahani** (; s. 10. heinäkuuta 1983), taiteilijanimeltään **Golshifteh Farahani** (), on iranilaissyntyinen näyttelijä.

Teheranissa syntynyt ja kasvanut Farahani esiintyi näytelmissä jo lapsena. 14-vuotiaana hänet valittiin päärooliin iranilaisessa romanttisessa draamassa *Derakht-e-Golabi* (1998). Elokuva menestyi sekä kotimaassaan että ulkomailla. Seuraavan kymmenen vuoden aikana hän näytteli useissa hyvin menestyneissä elokuvissa. Vuonna 2008  tuli läpimurto Yhdysvalloissa hänen esiintyessään Leonardo DiCaprion ja Russell Crowen rinnalla toimintatrillerissä *Body of Lies* (2008). Seuraavien vuosien aikana hän näytteli elokuvissa *Just Like a Woman* (2013), *Rosewater* (2014) ja ** (2014). Vuonna 2016 Farahani valittiin Adam Driverin rinnalle Jim Jarmuschin ohjaamaan draamakomediaan *[[Paterson (elokuva)|Paterson]]*. 

Farahani joutui vaikeuksiin Iranissa vuonna 2008, kun ei suostunut käyttämään hijabia *Body of Lies* -elokuvan ensi-illassa. Hän pidättäytyi kuitenkin arvostelemasta maataan julkisesti. Kun Iranissa nousi protesteja 2022 siveyspoliisin surmattua Mahsa Aminin, Farahanikin inspiroitui hankkimaan protesteille näkyvyyttä pääasiassa sosiaalisen median kautta.

## Lähteet

## Aiheesta muualla
Ella Rautawaara

**Ella Jasmin Lilia Rautawaara** (s. 9. joulukuuta 2008 Helsinki) on suomalainen kilpakävelijä. Hän edustaa Espoon Tapioita ja häntä valmentaa Jani Lehtinen.

Rautawaara on voittanut sisäratojen Suomen-mestaruuden 5&nbsp;000&nbsp;metrin kävelyssä Tampereella 2024 sisäratojen suomenennätysajalla 22.24,98 ja Kuortaneella 2025 ajalla 23.24,61. Viestijuoksun SM-kilpailuissa hän on voittanut kultaa 3&nbsp;×&nbsp;3&nbsp;000&nbsp;metrin kävelyssä 2022, 2023, 2024 ja 2025. Hän on tehnyt lukuisia nuorten sarjojen Suomen ennätyksiä. Hän on saavuttanut nuorten SM-mitaleja myös juoksussa.

## Henkilökohtaiset ennätykset
; Ulkoradat

; Sisäradat

## Lähteet
Kelly Brook

**Kelly Brook** (s. 23. marraskuuta 1979) on brittiläinen malli ja näyttelijä. 

Brook sai julkisuutta teini-ikäisenä mallina, ja pääsi televisio-ohjelmien juontajaksi, ja myöhemmin kilpailijaksi julkkistositv-sarjoihin kuten *Tanssii tähtien kanssa* (Strictly Come Dancing). Sieltä Brook eteni näyttelijäntyöhön ja esiintyi toistuvasti sarjassa *Smallville* salaperäisenä naisena, jonka tarkoituksena on vietellä ja tuhota Lex Luthor. Hän esiintyi myöhemmin elokuvissa *[[The Italian Job]]* (2003), *School for Seduction* (2004), *[[Luokkakokouksen blondit: Näin kaikki alkoi]]* (2005), *[[Deuce Bigalow: Koko Euroopan gigolo]]* (2005) ja *[[Piraija (vuoden 2010 elokuva)|Piraija]]*, jossa hän esitti hyväsydämistä aikuisviihdenäyttelijää, joka traagisesti osoittautuu myös piraijoiden suosikiksi.

Vuonna 2026 Brookin nimissä julkaistiin Next-ketjun alusvaatemallisto, joka on suunniteltu sopimaan hyvin erikokoisille ja -muotoisille käyttäjille.

## Lähteet

## Aiheesta muualla
*
Yleisurheilun sisäratojen Suomen-mestaruuskilpailut 2026

**Yleisurheilun sisäratojen Suomen-mestaruuskilpailut 2026** järjestettiin Espoossa Kameleonten-hallissa 28. helmikuuta – 1. maaliskuuta 2026. Järjestävinä seuroina toimivat Esbo Idrottsförening ja Espoon Tapiot. 

## Mitalistit
### Miehet

### Naiset

## Lähteet
* Tulospalvelu time4results.com
* 

### Viitteet
Emilia Karell

**Emilia Helena Maria Karell** (s. 30. maaliskuuta 2003 Kirkkonummi) on suomalainen keihäänheittäjä. Hän edustaa Sjundeå IF:ää ja häntä valmentaa Eino Pankkonen. Aiemmin valmennuksesta vastasi Marcus Karell.

Karell sijoittui Calin alle 20-vuotiaiden MM-kilpailuissa 2022 kahdeksanneksi. Hän oli alle 23-vuotiaiden EM-kilpailuissa viides Espoossa 2023 ja neljäs Bergenissä 2025. Hän sijoittui Euroopan talviheittocupin alle 23-vuotiaiden sarjassa toiseksi 2024.

Karell voitti keihäänheiton Suomen-mestaruuden Espoossa 2025 ennätyksellään 58,58. Hän voitti ensimmäisen naisten Suomi–Ruotsi-maaottelunsa 2025.

## Lähteet
MotoGP-kausi 2026

**[[MotoGP]]-kausi 2026** on historian 78. ratamoottoripyöräilyn MM-sarjan kausi. Osakilpailuja ajetaan 22 kappaletta 3 eri luokassa. Marc Márquez on MotoGP-luokan puolustava maailmanmestari. MM-sarjassa nähdään jälleen suomalainen, kun Rico Salmela debytoi Moto3-luokassa Red Bull KTM Tech3 tallissa.

## Kilpailukalenteri

} 
|  
|  
| Raportti
|- 
! 5
| 26. huhtikuuta
|  Espanjan Grand Prix
| Circuito Permanente de Jerez
|  
|  
|  
| Raportti
|-
! 6
| 10. toukokuuta
|  Ranskan Grand Prix
| Le Mans Bugatti
|  
|  
|  
| Raportti
|-
! 7
| 17. toukokuuta
|  Katalonian Grand Prix
| Circuit de Catalunya
|  
|  
|  
| Raportti
|-
! 8
| 31. toukokuuta
|  Italian Grand Prix
| Mugello Circuit
|  
|  
|  
| Raportti
|-
! 9
| 7. kesäkuuta
|  Unkarin Grand Prix
| Balaton Park Circuit
|  
|  
|  
| Raportti
|-
! 10
| 21. kesäkuuta
|  Tšekin Grand Prix
| Masaryk Circuit
|  
|  
|  
| Raportti
|-
! 11
| 28. kesäkuuta
|  Hollannin TT-ajot
| TT Circuit Assen
|  
|  
|  
| Raportti
|-
! 12
| 12. heinäkuuta
|  Saksan Grand Prix
| Sachsenring
|  
|  
|  
| Raportti
|-
! 12
| 9. elokuuta
|  Britannian Grand Prix
| Silverstone Circuit
|  
|  
|  
| Raportti
|-
! 14
| 30. elokuuta
|  Aragonian Grand Prix
| Motorland Aragón
|  
|  
|  
| Raportti
|-
! 15
| 13. syyskuuta
|  San Marinon Grand Prix
| Misano World Circuit
|  
|  
|  
| Raportti
|- 
! 16
| 20. syyskuuta
|  Itävallan Grand Prix
| Red Bull Ring
|  
|  
|  
| Raportti
|- 
! 17
| 4. lokakuuta
|  Japanin Grand Prix
| Twin Ring Motegi
|  
|  
|  
| Raportti
|-
! 18
| 11. lokakuuta
|  Indonesian Grand Prix
| Mandalika International Circuit
|  
|  
|  
| Raportti
|- 
! 19
| 25. lokakuuta
|  Australian Grand Prix
| Phillip Island Grand Prix Circuit
|  
|  
|  
| Raportti
|-
! 20
| 1. marraskuuta
|  Malesian Grand Prix
| Sepang International Circuit
|  
|  
|  
| Raportti
|-
! 21
| 15. marraskuuta
|  Portugalin Grand Prix
| Autódromo Internacional do Algarve
|  
|  
|  
| Raportti
|- 
! 22
| 22. marraskuuta
|  Valencian Grand Prix
| Circuit Ricardo Tormo
|  
|  
|  
| Raportti
|-
|}

## MM-pisteet

### MotoGP

### Moto2

### Moto3

## Lähteet
Malataverne

**Malataverne** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 43 kilometriä Nyonsin kaupungista länteen.

Korkealla kallioisella niemekkeellä, josta näkee ympäröivälle Montélimarin tasangolle, oli kunta nimeltään Rac. Nykyisessä Racin kylässä oleva romaaninen Pyhän Johannes Kastajan kirkko oli alkujaan kastekappeli, jonka Saint-Rufin sääntökunta muutti 1300-luvulla nykyisen näköiseksi. Kirkon sisätiloissa on Neitsyt Marialle omistettu kappeli.

1800-luvun puolivälissä maanviljelijät päättivät rakennuttaa Malatavernen kylään kirkon. Malatavernen Pyhän Johannes Kastajan kirkko valmistui vuoden 1868 lopussa. Vuonna 1891 prefektin asetuksella Racin kunta siirrettiin Malatavernen kunnalle. Vuonna 1897 uuden kunnan asetus määräsi Racin kirkon suljettavaksi säännöllisiltä jumalanpalveluksilta, mikä vahvisti seurakunnan siirron Malatavernen kirkolle.


Tiedosto:Chapelle de Rac (Malataverne)04.jpg|Entinen Racin Pyhän Johannes Kastajan kirkko, nykyinen kappeli.
Tiedosto:Malataverne-FR-26-église-02.jpg|Malatavernen Pyhän Johannes Kastajan kirkko.


## Lähteet

## Aiheesta muualla
Juho Venäläinen

**Juho Venäläinen** (s. 21. syyskuuta 2006 Ruokolahti) on suomalainen pikajuoksija. Hän edustaa Lappeenrannan Urheilu-Miehiä edustettuaan aiemmin Imatran Urheilijoita. Häntä valmentavat Timo Venäläinen ja Mikael Ylöstalo.

Venäläinen karsiutui 200 metrin juoksun välierissä Liman alle 20-vuotiaiden MM-kilpailuissa 2024. Hän sijoittui Tampereen alle 20-vuotiaiden EM-kilpailuissa 2025 samalla matkalla neljänneksi. Ensimmäisessä aikuisten maaottelussaan, Suomi–Ruotsi-maaottelussa 2025 hän oli 400 metrillä toinen.

Venäläinen voitti 400 metrin Suomen-mestaruuden Vaasassa 2024 ajalla 47,24. Hän sai samalla matkalla hopeaa Espoon Kalevan kisoissa 2025. Sisäratojen SM-kilpailuissa hän on saavuttanut 200 metrillä hopeaa Kuortaneella 2025.

Venäläinen juoksi nuorten SM-kilpailuissa 2025 Helsingissä 400 metrin alle 20- ja alle 23-vuotiaiden Suomen ennätyksen 46,20. Se rikkoi yli puolella sekunnilla Jaakko Kemolan 49 vuotta aiemmin juokseman entisen 19-vuotiaiden SE:n 46,72 ja yli neljällä kymmenyksellä Petri Pohjosen 1997 juokseman alle 23-vuotiaiden Suomen ennätyksen 46,62. Suomen kaikkien aikojen miesten tilastossa hän nousi jaetulle kuudennelle sijalle. Kaksi päivää myöhemmin hän teki 200 metrillä alle 20-vuotiaiden Suomen ennätyksen 20,75, millä nousi miesten kaikkien aikojen tilastossa kahdeksanneksi. Hallissa hän on juossut 200 metriä aikaan 21,16 ja 400 metriä 48,31.

## Lähteet
Helena Perheentupa

**Hanna-Helena Perheentupa** (26. kesäkuuta 1929 Loimaa – 5. helmikuuta 2019 Helsinki) oli suomalainen tekstiilitaiteilija ja opettaja. Perheentupa teki merkittävimman elämäntyönsä Intian Ahmedabadissa, jonne hänet kutsuttiin 1960-luvulla käynnistämään kansallisen muotoiluinstituutin tekstiilisuunnittelun osaston koulutusta.

Perheentupa kirjoitti ylioppilaaksi Hämeenlinnan yhteiskoulusta 1948 ja valmistui Taideteollisesta oppilaitoksesta 1955. Valmistuttuaan hän oli painokankaiden suunnittelijana Finlaysonin Forssan tehtaalla. Perheentupa täydensi opintojaan Yhdysvalloissa Cranbrook Academy of Artissa, jonka jälkeen hän työskenteli 1960-luvulla Finalaysonin taiteellisena koordinaattorina ja 1968-1982 opettajana Ahmedabadin National Institutes of Designissä (NID). Toimittuaan käsityöläisten kouluttajana Suomessa Perheentupa palasi vielä 1980-luvun lopussa Intiaan viideksi vuodeksi.

Helena Perheentuvan täti oli käsityönopettaja ja tekstiilisuunnittelija Ester Perheentupa.

## Lähteet

## Aiheesta muualla
Thierry Andrey

**Thierry Andrey** (s. 24. elokuuta 2007 Bern, Sveitsi) on sveitsiläinen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä. Andreylla on juniorisopimus ja hän pelaa pääasiassa seuran U20-joukkueessa.

## Ura
### Seuraura
Andrey on SC Bernin kasvatti. Hän oli kaudella 2021–2022 seuran U15-joukkueen paras pistemies ja syöttäjä tehoilla 13+26=39. Kaudella 2023–2024 Andrey toimi Bernin U17-joukkueen kapteenina. Hän oli joukkueen paras pistemies ja syöttäjä tehoilla 5+25=30.

Kaudeksi 2024–2025 Andrey siirtyi 17-vuotiaana Ruotsiin ja Lidingö Vikingsiin. Hän pelasi suurimman osan kaudestaan seuran J18-joukkueessa, jonka kapteenina Andrey toimi. Hän voitti joukkueen sisäisen piste-, maali- ja syöttöpörssin tehoilla 18+25=43. Andrey debytoi samalla miesten peleissä, kun hän pelasi Ruotsin neljänneksi korkeimmalla sarjatasolla HockeyTvåanissa yhdeksän runkosarjaottelua tehopistein 1+2=3. Kaudeksi 2025–2026 Andrey siirtyi Suomeen ja Vaasan Sportin U20-joukkueeseen. Hän teki seurassa SM-liigadebyyttinsä 27. helmikuuta 2026 vieraissa Pelicansia vastaan, kun sarjataulukossa viimeisenä ollut Sport oli päästänyt useita runkopelaajiaan muualle ja kärsi myös loukkaantumisista. Andrey merkittiin joukkueen kakkosketjun vasempaan laitaan Samuel Timosen ja toisen U20-joukkueen pelaajan, Waltteri Koivusen viereen. Hän sai ottelussa jääaikaa 19.47 minuuttia. Andrey pelasi SM-liigassa kauden aikana kuusi runkosarjaottelua ilman tehopisteitä.

### Maajoukkueura
Andrey pelasi alle 18-vuotiaiden MM-kilpailuissa vuonna 2025. Yhteensä hän on pelannut neljä nuorten ja 16 poikien maaottelua.

## Tilastot

## Lähteet
*
*
*

### Viitteet
Valoa varten

**Valoa varten** on suomalaisen Kuumaa-yhtyeen neljäs studioalbumi, joka julkaistiin 12. helmikuuta 2026. Albumilla vierailevat suomalaisduo Emma & Matilda ja laulaja Olga.

*Valoa varten* -albumilta on julkaistu neljä singleä. Ensimmäinen single ”Pieni ystävä” julkaistiin 3. huhtikuuta 2025 ja se nousi Suomen virallisen singlelistan sijalle 17. Elokuussa 2025 julkaistiin albumin nimikappale ”Valoa varten”, joulukuussa ”Hyvänpäiväntutut” sekä tammikuussa 2026 ”Ihan kohta ohi” Emman & Matildan kanssa.

## Arvosteluja
* *[[Helsingin Sanomat]]*: 

## Kappaleet

## Lähteet
Köýtendagin luonnonpuisto

**Köýtendagin luonnonpuisto** () on luonnonsuojelualue Lebapin maakunnassa Turkmenistanissa. Se sijaitsee Köýtendagvuorten länsirinteillä. Luonnonpuiston pinta-ala on 211,39 neliökilometriä.

Vuonna 1986 perustetun luonnonpuiston yhteyteen kuuluu neljä rauhoitusaluetta: Hojaýpil Köýtendagin pohjoisosassa, Köýtenin laakson yläosassa ja matalien Gowurdakvuorten koillisosassa (316,35 neliökilometriä), Garlyk Köýtendagin etelärinteillä ja Amudarjan pohjoispuolisille vuorilla (400 neliökilometriä), Hojaburjybelent Sakyrtma-, Tahtadag- ja Hojaburjybelentvuorilla (175,92 neliökilometriä) ja Hojagarawul Daraýderen laaksossa Garajumalakvuoren pohjoispuolella (160,11 neliökilometriä).

Köýtendagin kasvillisuus edustaa siirtymäaluetta Kopetdagin ja Pamir–Alain välillä. Se on etupäässä puoliaavikkoa, macchian kaltaista pensaikkoa ja aromaista savannia. Alueella on katajametsiä sekä pieniä idänplataani- ja kiinanjujubametsikköjä.

Puiston eläinkuntaan kuuluvat intianpiikkisika, susi, kultasakaali, tiikerihilleri, juovahyeena, ilves, villisika, kuhertajagaselli sekä arvokkaimpina pidetyt kierteissarvivuohi (300–400 yksilöä) ja uriaalin alalaji *Ovis vignei bocharensis* (alle sata yksilöä). Alueella on lukuisia pesiviä lintulajeja.

Luonnonpuistossa ja rauhoitusalueilla sijaitsee useita luonnonmuistomerkkejä. Niistä tunnetuimpia lienevät kivettyneet dinosaurusten jalanjäljet, Kyrkgyzin laakso, Umbarderen vesiputous, Garlykin ja Gapgotan luolat sekä Gaýnarbaban kivennäisvesilähde. Puiston hallinto sijaitsee Hojaýpilin eteläpuolella lähellä Gurşun magdan känin taajamaa.

## Lähteet
Epstein-asiakirjat

**Epstein-asiakirjat** ovat osittain julkaistu kokoelma miljoonia asiakirjoja, kuvia, videoita ja sähköpostiviestejä, jotka dokumentoivat yhdysvaltalaisen rahoittajan ja tuomitun seksuaalirikollisen Jeffrey Epsteinin toimintaa, mukaan lukien hänen sosiaalinen piirinsä, johon kuului julkisuuden henkilöitä, poliitikkoja ja julkkiksia. Tiedostot sisältävät Epsteinin ja hänen kumppaneidensa rikosasioissa todisteiksi kerättyjä asiakirjoja, jotka on tallennettu Yhdysvaltain liittovaltion poliisin Sentinel-asianhallintajärjestelmään yli 300 gigatavun datana, sekä muuta mediasisältöä. Kokoelma sisältää Epsteinin yhteystietokirjan, hänen lentojensa lentopäiväkirjat sekä oikeusasiakirjoja. Suuri osa tiedostoista kuuluu Epsteinin kuolinpesälle, jota hoitavat lakimies Darren Indyke ja kirjanpitäjä Richard Kahn.

Marraskuussa 2025 Yhdysvaltain edustajainhuone hyväksyi Epstein Files Transparency Act -lain, ja Yhdysvaltain senaatti hyväksyi sen yksimielisesti. Presidentti Donald Trump allekirjoitti lain seuraavana päivänä. Kuukautta myöhemmin Yhdysvaltain oikeusministeriö julkaisi suhteellisen pienen määrän tiedostoja, mitä kumpikin Yhdysvaltain pääpuolueista arvosteli. Trump oli aiemmin esittänyt tiedostojen julkaisemista vuoden 2024 presidentinvaalikampanjansa aikana ja myöhemmin väitti, että asiakirjoihin liittyvä kohu oli demokraattisen puolueen keksimää.

## Julkaisut ja seuraukset
Tammikuun 30. päivänä 2026 julkaistiin lisää noin kolme miljoonaa sivua, joihin sisältyi 2&nbsp;000 videota ja 180&nbsp;000 kuvaa. Vaikka oikeusministeriö myönsi, että julkaisemisen piiriin saattaa kuulua yhteensä kuusi miljoonaa sivua, se ilmoitti tammikuun 30. päivän julkaisun olevan lopullinen ja täyttäneen lakisääteiset velvollisuutensa. Julkaistut tiedostot mainitsivat lukuisia julkisuuden henkilöitä ja johtivat heidän toimintansa tarkempaan tarkasteluun.

Tiedostojen julkaisemisen jälkeen kolmea henkilöä kohtaan on käynnistetty rikostapauksiin johtaneita tutkimuksia heidän Epstein-yhteyksiensä vuoksi. Entistä Norjan pääministeriä Thorbjørn Jaglandia on syytetty törkeästä korruptiosta. Andrew Mountbatten-Windsor pidätettiin 19. helmikuuta 2026 ja vapautettiin myöhemmin tutkinnan alaisena. Brittipoliitikko Peter Mandelson puolestaan pidätettiin 23. helmikuuta 2026.

Helmikuussa 2026 tiedostoissa useimmin esiintyviä henkilöitä ovat Epsteinin avustaja Lesley Groff (157&nbsp;613 mainintaa), kirjanpitäjä Richard Kahn (52&nbsp;781 mainintaa), Yhdysvaltain presidentti Donald Trump ja hänen puolisonsa Melania Trump (yli 38&nbsp;000 viittausta), lakimies Darren Indyke (17&nbsp;783 mainintaa), ihmiskauppias ja seurapiirijulkkis Ghislaine Maxwell (13&nbsp;169 mainintaa) sekä mallitoimistoagentti Jean-Luc Brunel (4&nbsp;727 mainintaa).

Helmikuun 19. päivään 2026 mennessä selainpohjainen arkisto Jmail oli arkistoinut yhteensä 1&nbsp;412&nbsp;250 tiedostoa, 2 474 242 sivua ja 1&nbsp;038&nbsp;603 sähköpostiviestiä. Niistä 1&nbsp;401&nbsp;320 asiakirjaa on peräisin oikeusministeriöltä ja 8&nbsp;624 asiakirjaa Yhdysvaltain edustajainhuoneen valvonta- ja hallintouudistuskomitealta.

## Lähteet
Amudarjan luonnonpuisto

**Amudarjan luonnonpuisto** () on luonnonsuojelualue Lebapin maakunnassa Turkmenistanissa. Se sijaitsee Amudarjan keskijuoksun varrella joen molemmin puolin. Luonnonpuiston pinta-ala on 483,5 neliökilometriä.

Luonnonpuisto on perustettu vuonna 1982 Amudarjan rantametsien ja niitä ympäröivän aavikon suojelemiseksi. Se koostuu Nargyzin, Gabaklyn ja Görelden osa-alueista. Alueesta 65 neliökilometriä on rantametsää ja 363,2 neliökilometriä Kyzylkumin aavikkoa. Puistoon liittyy Kelifin rauhoitusalue, jonka pinta-ala on 1&nbsp;030 neliökilometriä.

Rantametsissä kasvaa poppeleita, hopeapensaita, pajuja, tamariskeja, hernekasveja, lakritsikasvia, järviruokoa ja heinäkasveja. Paikoitellen kasvillisuus muodostaa läpitunkemattomia viidakoita. Aavikolla on savikka-, asteri-, ristikukkais- ja tatarkasveja, saksauleja, efedroja ja otakilokkeja sekä keväisin lyhyen aikaa kukoistavia efemeerejä.

Puiston eläinkuntaan kuuluvat intianpiikkisika, korsakki, saukko, aavikkoilves, hietakissa, kuhertajagaselli sekä arvokkaimpana pidetty isokauriin alalaji *Cervus elaphus bactrianus*, jota oli 2000-luvun alussa 60-70 yksilöä. Alueella on paljon eri lintulajeja. Amudarjassa elävät harvinaiset ehythuulisampi, pikkulapiosampi, amudarjanlapiosampi ja särkiin kuuluva *Aspiolucius esocinus*.

Luonnonpuistolla on suuri merkitys Keski-Aasian uhanalaisten rantametsien suojelussa. Sitä uhkaa maatalouden keinokastelusta johtuva Amudarjan vesimäärän väheneminen ja joen virtauksen muuttuminen.

Puiston hallinto ja museo sijaitsevat Seýdin kaupungissa.

## Lähteet
Les Granges-Gontardes

**Les Granges-Gontardes** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 35 kilometriä Nyonsin kaupungista länteen.

Les Granges-Gontardes on laventelipeltojen, viinitarhojen ja gariguemetsien ympäröimä pieni kylä. Aikaisemmin kylän väestö sai elantonsa maataloudesta, mutta nykyään läheinen Tricastinin ydinvoimalaitos on alueella suuri työllistäjä. Kunnan keskustassa on 1700-luvulla rakennettu Saint-Josephin kirkko.

## Lähteet

## Aiheesta muualla
Keittoperunat

**Keittoperunat** ovat perunalajikkeita, jotka sopivat hyvin käytettäviksi keittoihin. Monet lajikkeet sopivat myös paistoksiin tai muuhun käyttöön. Keittoperunoiksi luokitellaan esimerkiksi Columba, Noblesse, Siikli ja Sunita.
## Lähteet
Leonard Juustinen

**Leonard Juustinen** (s. 1. maaliskuuta 1871 Oulu) oli suomalainen yritysjohtaja ja konsuli.

Käytyään kansakoulun  ja kauppakoulun oululaisen merimiehen poika Leonard Juustinen meni liikealalle 1886 ja toimi harjoittelijana Vaasassa vuoteen 1890 saakka ja Oulussa 1892–1900. Sen jälkeen hän oli Oulun Anniskelu Oy:n hoitajana vuoteen 1916 saakka ja toimi samalla useiden koti- ja ulkomaisten tehtaiden ja liikkeiden Pohjois-Suomen edustajana vuosina 1900–1918. Juustinen oli Oy Terva Ab:n perustaja ja toimitusjohtaja vuodesta 1916, Oulun Turkistehdas Oy:n perustaja ja toimitusjohtaja vuodesta 1918 sekä Oulun Laivat Oy:n perustajia ja toimitusjohtaja vuodesta 1918. Hän oli Oulun Kasvisvoitehtaan kaupallinen johtaja vuodesta 1908 ja S. W. Paasivaaran Margariinitehdas Oy:n toimitusjohtaja ja osakas vuodesta 1923. Juustinen luopui suurimmasta osasta yrityksistään 1933 ja pari vuotta myöhemmin hän muutti maatilalleen Espoon Brobackaan. Vuonna 1941 hän asui Kauniaisissa.

Juustinen oli vuodesta 1908 Säästöpankki Sammon hallinnon jäsen. Hän oli Pohjoismaiden Yhdyspankin Oulun konttorin valvoja ja S. W. Paasivaaran Margariinitehdas Oy:n johtokunnan puheenjohtaja. Juustinen oli Espanjan Pohjois-Suomen varakonsuli vuodesta 1912 ja Tanskan varakonsuli Oulussa vuodesta 1928. Juustinen teki useita opintomatkoja Englantiin, Tanskaan, Ruotsiin, Saksaan, Italiaan ja Ranskaan.

## Lähteet
Talviperunat

**Talviperunat** ovat perunalajikkeita, joiden satokausi on myöhään syksyllä, vähän ennen talven tuloa. Talviperunoita ovat esimerkiksi Nicola, Mozart ja Van Gogh. Ne ovat hyvin ruven ja ruton kestäviä.

## Lähteet
Ašraf 3

**Ašraf 3** on iranilaisen Kansan mujahedin -järjestön (MEK) tukikohta Albaniassa. Tukikohta on perustettu järjestön siirryttyä Yhdysvaltojen ja Yhdistyneiden kansakuntien tukemalla sopimuksella Albaniaan sen aikaisemmasta tukikohdasta Irakissa vuonna 2013. Tukikohdassa asuu noin 2&nbsp;000–3&nbsp;000 MEK:n jäsentä.

## Tukikohta
Ašraf 3 sijaitsee Manëzin kaupungissa Durrësin piirikunnassa Albaniassa noin 30 kilometriä pääkaupunki Tiranasta länteen. Kokoa tukikohtakompleksilla on noin 40 hehtaaria ja valmistuessaan se käsitti 127 rakennusta. Asukkaita tukikohdassa on noin 2&nbsp;500–3&nbsp;000. Leirillä on asuntojen lisäksi omat urheilu- ja terveyskeskuksensa, kauppansa ja Iranin hallinnon toimien vastainen museo. Kansan mujahedin -järjestön sääntöjen mukaisesti sen jäsenillä ei saa olla lapsia, koska jäsenten on "keskityttävä vastarintaan". Naiset ja miehet asuvat toisistaan erillään, mutta työskentelevät yhdessä. Toimintatapoja on joskus kuvailtu kulttimaisiksi.

## Historia
MEK on iranilainen 1960-luvulla perustettu järjestö, joka on vastustanut Iranin vallankumouksen jälkeen valtaan noussutta uskonnollista hallintoa. Järjestön tultua kielletyksi Iranissa se siirtyi Irakiin, jossa se soti Saddam Husseinin puolella sodassa Irania vastaan. Saddamin hallinto kukistui myöhemmin Irakin sodassa ja MEK:n jäsenet päätyivät Camp Libertyn yhdysvaltalaiseen sotilastukikohtaan. Saddamin hallinnon jälkeisessä Irakissa entistä hallintoa tukeneeseen järjestöön kohdistettiin terrori-iskuja.

Albania tarjosi Yhdysvaltojen ja Yhdistyneiden kansakuntien tukemana turvapaikkaa MEK:n jäsenille vuonna 2013. Järjestön jäsenet alkoivat saapua Tirananaan ja vuoden 2017 loppupuolella järjestön tukikohdaksi perustettiin Ašraf 3. Tukikohta valmistui vuonna 2019.

Albaniassa MEK ja sen tukikohta on joskus mielletty turvallisuusriskiksi. Vuonna 2023 useita paikallisia ja poliiseja loukkaantui poliisin ratsiassa tukikohtaan.

## Lähteet
Kansainvälinen islamofobian vastaisen taistelun päivä

**Kansainvälinen islamofobian vastaisen taistelun päivä** on Yhdistyneiden kansakuntien vuonna 2022 hyväksymän päätöslauselman mukaisesti 15. maaliskuuta.

Päätöslauselman viisi artiklaa kehottavat vahvistamaan toimia vuoropuhelun edistämiseksi uskontojen välillä ja järjestämään tapahtumia, joiden tarkoitus on torjua islamofobiaa. Päätöslauselma korostaa, että terrorismia ei voi yhdistää mihinkään uskontoon, kansallisuuteen, sivilisaatioon tai etniseen ryhmään. Islamofobiaa ei lauselmassa tarkemmin määritellä.

Vuosipäivän hyväksymistä edelsi Islamilaisen yhteistyöjärjestö OIC:n kampanja. Vuonna vuonna 2019 se vaati islamofobian kriminalisoimista ja maailmanlaajuista tehoiskua sellaisia yksilöitä ja järjestöjä vastaan, jotka loukkaavat uskontoja tai profeettoja. Vuonna 2020 OIC aloitti kampanjan kansainvälisen päivän puolesta.

Islamofobian käsite yleistyi vasta 2000-luvulla.

## Muslimien vainot
PEW-tutkimuskeskuksen mukaan vuonna 2022 muslimeja vainottiin 148 maassa. Sitä useammin vainottiin vain kristittyjä. 

## Kritiikkiä
Islamofobian käsitettä on arvosteltu. Kriitikot ovat pitäneet sitä epäasiallisena, koska sana fobia viittaa mielenterveyden häiriöön ja sairaalloiseen pelkoon. Lisäksi islamofobian määrittely on jäänyt epämääräiseksi, jolloin sitä käytettäessä on voitu leimata myös islamin asiallinen kuvailu tai arvostelu sairaalloiseksi.

## Katso myös

* Islamin kritiikki
* Muhammediin kohdistuva kritiikki

## Lähteet
Barbara Bouchet

**Barbara Bouchet** (s. 15. elokuuta 1943) on saksalaissyntyinen näyttelijä, joka on tehnyt uraa Yhdysvalloissa ja Italiassa.  

Bouchet syntyi Reichenbergissä, Saksassa, nykyisen Tšekin tasavallan alueella, ja muutti lapsena perheensä kanssa Yhdysvaltoihin San Franciscoon. Hän aloitti uransa mallina, ja pääsi 1960-luvun alussa ulkonäkönsä tähden myös elokuviin. Hänen varhaisiin töihinsä kuuluivat sotadraama *In Harm's Way* John Waynen kanssa vuonna 1965, seikkailu-scifi-elokuva *Agent for H.A.R.M.* vuonna 1966 ja Narcissus Darlingin rooli vuoden 1966 seikkailukomediassa *The Man from U.N.C.L.E*. Samana vuonna Bouchet sai roolin vakoojasihteerinä, neiti Moneypennynä James Bond -elokuvassa *[[Casino Royale (vuoden 1967 elokuva)|Casino Royale]]*, jossa Peter Sellers näytteli James Bondia. Vuonna 1969 Bouchet teki viimeisen Hollywood-elokuvansa musikaalikomediassa *Sweet Charity*. Väsyneenä siihen, että sai aina vaaleaverisen bimbon rooleja, Bouchet lähti Italiaan. Hän sai ensimmäisen roolinsa heti vuonna 1970 elokuvassa *Cerca di capirmi*. Hänen uraansa Italiassa on kuulunut rooleja rikosjännäreissä, murhamysteereissä ja seksikomedioissa.

## Lähteet

## Aiheesta muualla
*
Aris (albumi)

**Aris** on suomalaisen rap-artisti Areksen kolmas studioalbumi, joka julkaistiin 23. tammikuuta 2026 Rähinä Recordsin ja Kaiku Entertainmentin kautta.

Albumilta on julkaistu kaksi singleä: ”Onneks” ja ”Totuus sattuu” Pehmoainon kanssa. *Aris* nousi heti julkaisun jälkeen Suomen virallisen listan kärkeen ja piti ykköspaikkaa kolme peräkkäistä listaviikkoa.

## Kappaleet

## Lähteet
Mother Nature

**Mother Nature** on luxemburgilaisen laulaja-lauluntekijä ja viulisti Eva Marijan kappale, joka julkaistiin 12. joulukuuta 2025. Hän voitti Luxemburgin euroviisukarsinnan *Luxemburg Song Contest 2026* ja täten edustaa Luxemburgia vuoden 2026 Eurovision laulukilpailussa Wienissä.

## Lähteet
Rauskuset

**Rauskuset** (Gurgesiellidae) on rauskukalohin kuuluva rustokalaheimo. Heimon lajeja tavataan kaikista valtameristä. Aiemmin rauskuslajit on luokiteltu kuuluviksi rauskuihin.

## Lajit ja anatomia
Rauskusiin kuuluu kolme sukua ja yhteensä 19 lajia. Heimon lajit voivat kasvaa noin 23–60 cm pitkiksi. Eturuumis on litteä ja keikkomainen. Muodoltaan eturuumis on vinoneliömäinen tai pyöreähkö ja pituuttaan leveämpi. Kuonon ruston rakenne vaihtelee ja kuono on joko jäykkä tai pehmeä. Vatsaevät ovat pitkät ja niissä on pitkät kapeat ulokkeet. Rauskusten pyrstöevä on hokka ja pitkä. Pyrstöevässä on usemmiten kaksi pientä selkäevää, mutta osalata lajeista ne puuttuvat kokonaan. Pyrstöevä on pieni. Heimon lajien ihossa on pieniä okia, ja väriltään kalat ovat ruskehtavia. Ruumiissa voi olla laikkuja.

## Levinneisyys ja elintavat
Rauskusia tavataan niin Atlantista, Intian valtamerestä kuin Tyynestämerestäkin. Ne elävät pohjalla erityisesti lämpimissä vesissä ja niitä tavataan matalista vesistä aina 1&nbsp;1oo metrin syvyyteen. Heimon kalat ovat petoja, jotka saalistavat selkärangattomia eläimiä ja pieniä kaloja. Ruskusnaaraat lakevat pitkänomaiset nelikulmaiset munakotelonsa meren pohjalle.

## Lähteet